Karl Happich

Karl Happich (18. aprill 1863 Pootsiku küla, Iisaku vald – 9. juuli 1923) oli Eesti baltisaksa bakterioloog.

Happich sündis Pootsiku mõisa koduõpetaja peres. Ta õppis Tartu Veterinaariainstituudis (lõpetas aastal 1888), veterinaariamagister aastast 1892; oli aastast 1892 samas õppejõud, sealhulgas aastatel 1905–1918 professor (1914–1918 ka direktor). 1919–1923 oli ta Tartu Ülikooli loomaarstiteaduskonna professor ja dekaan. 

Happich on tuntud ka piima kääritamiseks tarviliku piimhappebakteri Lactobacillus acidophilus avastajana.

Ta suri Schömbergis Württembergis, kuid maeti Tartusse.

1979. aastal paigaldati Pootsiku külas säilinud mõisaparki Happichi mälestuskivi.

Baltisaksa teadlased
Eesti bakterioloogid
Tartu veterinaariinstituudi professorid
Tartu Ülikooli loomaarstiteaduskonna dekaanid
Tartu Ülikooli loomaarstiteaduskonna professorid
Tartu veterinaariinstituudi vilistlased
Sündinud 1863
Surnud 1923